ગાંધીનગર શહેરમાં આજે સવારથી વરસાદી માહોલ જોવા મળ્યો હતો. આકાશમાં વાદળા ઘેરાવા લાગ્યા હતાં. તે પછી ઠંડો પવન ફૂંકાવા લાગ્યો હતો અને બપોરના ૧૨ વાગતા તો ધોધમાર વરસાદ તૂટી પડ્યો હતો. લગભગ એકાદ કલાક સુધી મેઘરાજાએ બરાબરની ધબડાટી બોવાલી દીધી હતી. તેના કારણે મુખ્ય માર્ગો સહિત નિચાણવાળા વિસ્તારોમાં પાણી ભરાઇ ગયા હતાં. જો કે તે પછી વરસાદ બંધ થઇ ગયો હતો. પરંતુ વરસાદી વાતાવરણ આખો દિવસ જોવા મળ્યુ હતું. સાંજના સમયે સામાન્ય છાંટા પડ્યા હતાં.